

 Gradsko vijeće

# KLASA:024-05/22-01/08

# URBROJ:2186-16-02/1-22-2

Ludbreg, 26. rujna 2022.

**Z A P I S N I K**

**13. sjednice Gradskog vijeća Grada Ludbrega održane 26. rujna 2022. godine u Centru za kulturu i informiranje “Dragutin Novak” Ludbreg s početkom u 17,00 sati.**

Predsjednik Gradskog vijeća Grada Ludbrega Darko Jagić obavijestio je tko je pozvan na današnju sjednicu, a tko je obaviješten o održavanju današnje sjednice, pozdravio je sve prisutne, te zamolio da se izvrši prozivka.

Po izvršenoj prozivci, predsjednik Gradskog vijeća konstatirao je da je na današnjoj sjednici Gradskog vijeća od 13 vijećnika nazočno 11 vijećnika, da se mogu donositi pravovaljane odluke, te je otvorio 13. sjednicu Gradskog vijeća.

**NAZOČNI VIJEĆNICI**: Aleksandar Horvat, Anica Happ, Darko Jagić, Maca Jančić, Gordana Loparić, Ivana Škorjanec, Marija Schubert, Krešimir Horvat, Jasminka Topolko, Kristina Mirčetić Petrin i Igor Franolić.

Svoj izostanak opravdali su vijećnici Goran Križanić i Zlatko Sova.

 Pored vijećnika, sjednici su nazočni gradonačelnik Grada Ludbrega Dubravko Bilić, pročelnica Upravnog odjela za financije i komunalni sustav Irena Kučina, pročelnica Upravnog odjela za razvojne projekte, društvene djelatnosti i lokalnu samoupravu Erina Stančin, voditeljica Odsjeka za lokalnu samoupravu i opće poslove Mirjana Balažinec te predstavnici sredstava javnog priopćavanja.

Predsjednik Gradskoga vijeća Darko Jagić konstatirao je da s obzirom na opširan dnevni red i važnost točaka dnevnog reda, prije svega Godišnji i polugodišnji izvještaj o izvršenju Proračuna te I. izmijene i dopune Proračuna za ovu godinu na današnjoj sjednici neće se održati „aktualni sat“ odnosno vrijeme za postavljanje vijećničkih pitanja, te je napomenuo da je takav dogovor postignut na sjednici Predsjedništva održanoj 16. rujna 2022. godine prilikom utvrđivanja dnevnog reda današnje sjednice, a prije slanja poziva i materijala za ovu sjednicu. Također je podsjetio na čl 63. Poslovnika da vijećnička pitanja mogu biti i u pisanom obliku te se mogu dostaviti putem pošte, faksa ili e-maila.

 S obzirom da su vijećnicu dobili u pozivu za 13. sjednicu Gradskog vijeća i prijedlog dnevnog reda, predsjednik je pitao nazočne vijećnike da li ima kakvih eventualno izmjena ili dopuna u odnosu na predloženi dnevni red.

 Konstatirao je da se nitko nije javio za izmjene ili dopune dnevnog reda današnje 13. sjednice Gradskoga vijeća.

Potom je za današnju 13. sjednicu Gradskog vijeća Grada Ludbrega predložio slijedeći:

**D N E V N I R E D**

1. **a) Izvješće Mandatne komisije o stavljanju mandata u mirovanje iz osobnih**

**razloga te određivanju zamjenika koji će obnašati dužnost vijećnika**

**Gradskoga vijeća Grada Ludbrega**

**b) Prisega vijećnika**

1. **Verifikacija zapisnika 12. sjednice Gradskoga vijeća Grada Ludbrega**
2. **a) Prijedlog Godišnjeg izvještaja o izvršenju Proračuna Grada Ludbrega za**

**2021. godinu**

**b) Prijedlog Izvještaja o provedbi plana razvojnih programa Grada**

**Ludbrega za siječanj-prosinac 2021. godine**

**c) Prijedlog Izvještaja o izvršenju Programa javnih potreba u društvenim**

**djelatnostima Grada Ludbrega za 2021. godinu**

**d) Prijedlog Izvještaja o izvršenju Programa građenja komunalne**

**infrastrukture u Gradu Ludbregu u 2021. godini**

**e) Prijedlog Izvještaja o izvršenju Programa održavanja komunalne**

**infrastrukture u Gradu Ludbregu u 2021. godini**

1. **Prijedlog Odluke o utvrđivanju i raspodjeli rezultata poslovanja te pokriću manjka prihoda i primitaka Proračuna Grada Ludbrega za 2021. godinu**
2. **Prijedlog Polugodišnjeg izvještaja o izvršenju Proračuna Grada Ludbrega za 2022. Godinu**
3. **Prijedlog I. izmjena i dopuna Proračuna Grada Ludbrega za 2022. godinu**
4. **Prijedlog Odluke o izmjenama i dopunama Odluke o sufinanciranju boravka djece u dječjim vrtićima u 2022. godini**
5. **Prijedlog Odluke o ustrojstvu i djelokrugu upravnih tijela Grada Ludbrega**
6. **Prijedlog Odluke o izmjenama i dopunama Odluke o koeficijentima za obračun plaće službenika i namještenika u upravnim tijelima Grada Ludrega**
7. **Odluka o stipendijama Grada Ludbrega**
8. **Prijedlog Odluke o osnivanju Savjeta za zaštitu potrošača javnih usluga Grada Ludbrega**
9. **Prijedlog Zaključka o usvajanju Izvješća o provedbi Plana upravljanja imovinom u vlasništvu Grada Ludbrega za 2021. godinu**
10. **Prijedlog Odluke o donošenju Godišnjeg plana upravljanja imovinom u vlasništvu Grada Ludbrega za 2023. godinu**
11. **Prijedlog Odluke o kupnji poslovnih udjela u trgovačkom društvu Radio Ludbreg d.o.o.**
12. **Prijedlog Odluke o kupnji teniske dvorane u Ludbregu**
13. **Prijedlog Rješenja o prihvaćanju ponude za kupnju zemljišta u Ulici akademika Josipa Tišljara u Ludbregu**
14. **Prijedlog Rješenja o prihvaćanju ponude za kupnju zemljišta za izgradnju solarne elektrane u Ulici 5. studenog u Ludbregu**
15. **Prijedlog Zaključka o davanju prethodne suglasnosti na izmjene i dopune Statuta Dječjeg vrtića „Radost“ Ludbreg**
16. **Razmatranje Izvještaja o radu i financijskih izvještaja za 2021. godinu:**

**a)Gradske knjižnice i čitaonice „Mladen Kerstner“ Ludbreg**

**b)Centra za kulturu i informiranje „Dragutin Novak“ Ludbreg**

**c)Dječjeg vrtića „Radost“ Ludbreg**

**d)Vatrogasne zajednice Grada Ludbrega**

**e)Turističke zajednice Grada Ludbrega**

**f)Zajednice tehničke kulture Grada Ludbrega**

**g)Zajednice športskih udruga Grada Ludbrega**

**h)Gradskog društva Crvenog križa Ludbreg**

1. **Razmatranje Financijskih izvještaja za 2021. godinu:**
2. **„Lucera“ d.o.o.**
3. **„Lukom“ d.o.o.**
4. **Izvješće o radu gradonačelnika za razdoblje siječanj-lipanj 2022. godine**

 Predsjednik Gradskog vijeća Grada Ludbrega Darko Jagić, po izvršenom glasovanju, **konstatirao je da je predloženi dnevni red 13. sjednice Gradskog vijeća JEDNOGLASNO prihvaćen i to s 11 glasova „ZA“.**

Prelazi se na rješavanje po pojedinim točkama dnevnog reda.

……………………….

**Točka 1.**

**a) Izvješće Mandatne komisije o stavljanju mandata u mirovanje iz osobnih razloga te određivanju zamjenika koji će obnašati dužnost vijećnika Gradskoga vijeća Grada Ludbrega**

 **b) Prisega vijećnika**

Predsjednica mandatne komisije gđa. Ivana Škorjanec podnijela je Izvješće o stavljanju mandata u mirovanje te određivanju zamjenika koji će obnašati dužnost vijećnika Gradskog vijeća Grada Ludbrega. Istaknula je da je mandatna komisija Gradskog vijeća Grada Ludbrega na on-line sjednici održanoj dana 08. rujna 2022. godine izvršila je uvid u dostavljenu pisanu obavijest izabranog vijećnika Gradskog vijeća Grada Ludbrega Tihomira Horvat iz Selnika o stavljanju mandata u mirovanje iz osobnih razloga. Sukladno odredbi čl. 81. st.4. Zakona o lokalnim izborima člana predstavničkog tijela izabranog na kandidacijskoj listi grupe birača zamjenjuje prvi slijedeći neizabrani kandidat s liste, a to je g. Aleksandar Horvat iz Ludbrega te će on zamjenjivati izabranog vijećnika Tihomira Horvata koji je stavio mandat u mirovanje.

Predsjednik gradskog vijeća Grada Ludbrega Darko Jagić napomenuo je da je Izvješće mandatne komisije deklarativno i da se o njemu ne raspravlja i ne glasuje već prema čl. 3. Poslovnika gradskog vijeća Grada Ludbrega nakon izvješća mandatne komisije o provedenim izborima vijećnici polažu prisegu.

(Izvješće o stavljanju mandata u mirovanje iz osnovnih razloga te određivanju zamjenika koji će obnašati dužnost vijećnika Gradskog vijeća Grada Ludbrega

KLASA: 012-01/22-01/02, URBROJ:2186-16-02/3-22-2 sastavni je dio ovog Zapisnika).

Potom je predsjednik Darko Jagić zamolio vijećnika Aleksandra Horvata da ustane te je pročitao tekst prisege koji glasi:

„Prisežem svojom čašću, da ću dužnost vijećnika u Gradskom vijeću obavljati savjesno i odgovorno i da ću se u svom radu pridržavati Ustavu Republike Hrvatske, zakona i Statuta Grada Ludbrega, te da ću štititi ustavni poredak Republike Hrvatske i zauzimati se za svekoliki probitak Grada Ludbrega, Varaždinske županije i Republike Hrvatske“.

**Vijećnik Aleksandar je izrekao „PRISEŽEM“ te je potpisao tekst prisege.**

…………………….

**Točka 2.**

**Verifikacija zapisnika 12. sjednice Gradskoga vijeća Grada Ludbrega**

Primjedbi na Zapisnik nije bilo, pa je predsjednik Gradskog vijeća isti stavio na glasovanje, te je konstatirao da je Zapisnik 12. sjednice Gradskoga vijeća Grada Ludbrega **jednoglasno i to s 11 glasova “ZA” verificirani**.

(Zapisnik 12. sjednice Gradskoga vijeća Grada Ludbrega KLASA: 024-05/22-01/07, URBROJ:2186-16-02/1-22-2 sastavni je dio ovog Zapisnika).

…………………….

**Točka 3.**

**a) Prijedlog Godišnjeg izvještaja o izvršenju Proračuna Grada Ludbrega za**

**2021. godinu**

**b) Prijedlog Izvještaja o provedbi plana razvojnih programa Grada Ludbrega**

**za 2021. godinu**

**c) Prijedlog Izvještaja o izvršenju Programa javnih potreba u društvenim**

**djelatnostima Grada Ludbrega za 2021. godinu**

**d)Prijedlog Izvještaja o izvršenju Programa građenja komunalne**

**infrastrukture u Gradu Ludbregu u 2021. godini**

**e) Prijedlog Izvještaja o izvršenju Programa održavanja komunalne**

**infrastrukture u Gradu Ludbregu u 2021. godini**

Predsjednik GV-a je napomenuo da će se prvo iznijeti obrazloženja po pojedinim podtočakama, zatim će biti objedinjena rasprava po svim podtočkama i potom odvojeno glasanje po pojedinoj podtočki.

Prijedlog Godišnjeg izvještaja o izvršenju Proračuna Grada Ludbrega za 2021. godinu, kao i Prijedlog Izvještaja o provedbi plana razvojnih programa Grada Ludbrega za 2021. godinu obrazložila je pročelnica Upravnog odjela za financije i komunalni sustav Irena Kučina prema pisanim materijalima.

Prijedlog Izvještaja o izvršenju Programa javnih potreba u društvenim djelatnostima Grada Ludbrega za 2021. godinu obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

Prijedlog Izvještaja o izvršenju Programa građenja komunalne infrastrukture u Gradu Ludbregu u 2021. godini te Prijedlog Izvještaja o izvršenju Programa održavanja komunalne infrastrukture u Gradu Ludbregu u 2021. obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Stav Kluba vijećnika kandidacijske liste grupe birača nositelja Dubravka Bilića i vijećnice SDP-a iznijela je vijećnica Maca Jančić istaknuvši da Klub vijećnika nezavisne liste Dubravko Bilić, nakon održanog sastanka i analiziranja općeg poslovanja, prihoda i rashoda po ekonomskoj klasifikaciji, prihoda i rashoda prema izvoru financiranja, odnosno analizi cjelokupnog godišnjeg izvješća o provedbi plana razvojnih programa grada Ludbrega za 2021.godinu, te transparentnosti istog, smatra da se odgovorno raspolagalo proračunskim sredstvima te će iz tog razloga podržati ovo izvješće i to isto predlažu i ostalim vijećnicima.

 U pojedinačnoj raspravi su sudjelovali vijećnici Krešimir Horvat i Marija Schubert te gradonačelnik Grada Ludbrega Dubravko Bilić. Repliku na izlaganje je imao vijećnik Krešimir Horvat.

**Gradsko vijeće Grada Ludbrega je** **većinom glasova - s 9 glasova „ZA“ i 2 glasa „SUZDRŽANA“ donijelo Godišnji izvještaj o izvršenju Proračuna Grada Ludbrega za 2021. godinu.**

(Godišnji izvještaj o izvršenju Proračuna Grada Ludbrega za 2021. godinu

KLASA: 400-05/22-01/02, URBROJ: 2186-16-02/1-22-1 sastavni je dio ovog Zapisnika)

**Gradsko vijeće Grada Ludbrega je većinom glasova - s 9 glasova „ZA“ i 2 glasa „SUZDRŽANA“ donijelo Izvještaj o provedbi plana razvojnih programa Grada Ludbrega za 2021. godinu.**

(Izvještaj o provedbi plana razvojnih programa Grada Ludbrega za 2021. godinu

KLASA: 400-05/22-01/02, URBROJ: 2186-16-02/1-22-2 sastavni je dio ovog Zapisnika)

**Gradsko vijeće Grada Ludbrega je većinom glasova - s 9 glasova „ZA“ i 2 glasa „SUZDRŽANA“ usvojilo Izvještaj o izvršenju Programa javnih potreba u društvenim djelatnostima Grada Ludbrega za 2021. godinu**

(Izvještaj o izvršenju programa javnih potreba u društvenim djelatnostima Grada Ludbrega za 2021. godinuKLASA: 402-03/20-01/52, URBROJ: 2186-16-02/1-22-28 sastavni je dio ovog Zapisnika)

**Gradsko vijeće Grada Ludbrega je većinom glasova- s 9 glasova „ZA“ i 2 glasa „SUZDRŽANA“ usvojilo Izvještaj o izvršenju Programa građenja komunalne infrastrukture u Gradu Ludbregu u 2021. godini**

(Izvještaj o izvršenju programa građenja komunalne infrastrukture u Gradu Ludbregu za 2021. godinu KLASA: 363-02/20-01/06, URBROJ: 2186-16-01/1-22-10 i Zaključak o prihvaćanju Izvještaja KLASA:363-02/20-01/06, URBROJ:2186-16-02/1-22-11 sastavni su dijelovi ovog Zapisnika)

**Gradsko vijeće Grada Ludbrega je većinom glasova - s 9 glasova „ZA“ i 2 glasa „SUZDRŽANA“ usvojilo Izvještaj o izvršenju Programa održavanja komunalne infrastrukture u Gradu Ludbregu u 2021. godini**

(Izvještaj o izvršenju programa održavanja komunalne infrastrukture za 2021. godinu

KLASA: 363-02/20-01/07, URBROJ: 2186-16-01/1-22-6 i Zaključak o prihvaćanju Izvještaja KLASA:363-02/20-01/07, URBROJ:2186-16-02/1-22-7 sastavni su dijelovi ovog Zapisnika)

………………………….

**Točka 4.**

**Prijedlog** **Odluke o utvrđivanju i raspodjeli rezultata poslovanja te pokriću manjka prihoda i primitaka Proračuna Grada Ludbrega za 2021. godinu**

Prijedlog Odluke o utvrđivanju i raspodjeli rezultata poslovanja te pokriću manjka prihoda i primitaka Proračuna Grada Ludbrega za 2021. godinuobrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

U pojedinačnoj raspravi je sudjelovao vijećnik Krešimir Horvat.

 **Gradsko vijeće Grada Ludbrega jednoglasno je - s 11 glasova „ZA“ donijelo Odluku o utvrđivanju i raspodjeli rezultata poslovanja te pokriću manjka prihoda i primitaka Proračuna Grada Ludbrega za 2021. godinu.**

(Odluka o utvrđivanju i raspodjeli rezultata poslovanja te pokriću manjka prihoda i primitaka Proračuna Grada Ludbrega za 2021. godinu, KLASA:400-05/22-01/02, URBROJ:2186-16-02/1-22-5 sastavni je dio ovog Zapisnika).

……………………….

**Točka 5.**

**Prijedlog** **Polugodišnjeg izvještaja o izvršenju Proračuna Grada Ludbrega za 2022. godinu**

Prijedlog Polugodišnjeg izvještaja o izvršenju Proračuna Grada Ludbrega za 2022. godinuobrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

U pojedinačnoj raspravi je sudjelovala vijećnica Marija Schubert.

 **Gradsko vijeće Grada Ludbrega je većinom glasova s 9 glasova „ZA“ i 2 glasa „SUZDRŽANA“ donijelo Polugodišnji izvještaj o izvršenju Proračuna Grada Ludbrega za 2022. godinu.**

(Polugodišnji izvještaj o izvršenju Proračuna Grada Ludbrega za 2022. godinu,

KLASA:400-05/22-01/03, URBROJ:2186-16-02/1-22-4 sastavni je dio ovog Zapisnika).

………………………….

**Točka 6.**

**Prijedlog I. izmjena i dopuna Proračuna Grada Ludbrega za 2022. godinu**

Prijedlog I. izmjena i dopuna Proračuna Grada Ludbrega za 2022. godinuobrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

U pojedinačnoj raspravi su sudjelovali vijećnik Krešimir Horvat i gradonačelnik Dubravko Bilić. Repliku na izlaganje je imao vijećnik Krešimir Horvat.

 **Gradsko vijeće Grada Ludbrega je većinom glasova s 9 glasova „ZA“ i 2 glasa „SUZDRŽANA“ donijelo I. izmjene i dopune Proračuna Grada Ludbrega za 2022. godinu.**

(I. izmjene i dopune Proračuna Grada Ludbrega za 2022. godinu, KLASA:400-08/21-01/01, URBROJ:2186-16-02/1-22-6 sastavni su dio ovog Zapisnika).

………………………….

**Točka 7.**

**Prijedlog Odluke o izmjenama i dopunama Odluke o sufinanciranju boravka djece u dječjim vrtićima u 2022. godini**

Prijedlog Odluke o izmjenama i dopunama Odluke o sufinanciranju boravka djece u dječjim vrtićima u 2022. godiniobrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 Stav Kluba vijećnika iznijela je vijećnica Maca Jančić koja je iznijela da u dječjem vrtiću „ Radost “ Ludbreg, cijena roditeljskog udjela u ukupnoj ekonomskoj cijeni vrtića od 2007.g. iznosi 500,00kn, a ovisno o godinama, cijena je varirala od 550,00kn 2009.g. 600,00kn od 2010.- 2013.g. pa je ponovno smanjena na 500,00kn. Ekonomska cijena od tadašnjih 1200,00kn, narasla je na sadašnjih 1450,00kn koje je gradsko vijeće prihvatilo koncem 2021.g., te je Grad Ludbreg po pojedinom djetetu osigurao iznos sufinanciranja od 950,00kn mjesečno, odnosno 60% ukupnog iznosa dok se iznos za roditelje nije mijenjao. Sufinanciranje se naravno odnosi i na ostale vrtiće čiji su osnivači privatne osobe u gradu. U vrijeme kad smo suočeni svakodnevnim povećanjima cijena robe, usluga, osnovnih troškova, materijala za rad, prehranu, komunalije i energija, Upravno vijeće dalo je prijedlog o povećanju cijene vrtića, konkretno u iznosu od 100,00, odnosno 150,00kn. Stoga Grad Ludbreg kao osnivač, utvrđuje novu ekonomsku cijenu boravka u vrtiću „ Radost “ od 01. listopada 2022.g. u iznosu od 1600,00kn po djetetu vrtićke dobi i 1700,00kn po djetetu jasličke dobi, te u ovom povećanju od 150,00kn udio sufinanciranja od strane Grada iznosi 50,00kn, a udio roditelja 100,00kn.

Klub vijećnika nezavisne liste nositelja Dubravka Bilića , pozdravlja Odluku o potpori te će ovaj prijedlog podržati. Grad Ludbreg prijatelj je djece, stoga nam je svima važno da se našoj djeci omogući kvalitetno odrastanje i sretno djetinjstvo.

U pojedinačnoj raspravi je sudjelovala vijećnica Kristina Mirčetić Petrin.

 **Gradsko vijeće Grada Ludbrega većinom je glasova i to s 10 „ZA“ i 1 glasom „PROTIV“ donijelo Odluku o izmjenama i dopunama Odluke o sufinanciranju boravka djece u dječjim vrtićima u 2022. godini.**

(Odluka o izmjenama i dopunama Odluke o sufinanciranju boravka djece u dječjim vrtićima u 2022. godini, KLASA:402-03/21-01/18, URBROJ:2186-16-02/1-22-30 sastavni je dio ovog Zapisnika).

………………………….

**Točka 8.**

**Prijedlog Odluke o ustrojstvu i djelokrugu upravnih tijela Grada Ludbrega**

 Prijedlog Odluke o ustrojstvu i djelokrugu upravnih tijela Grada Ludbrega obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 **Gradsko vijeće Grada Ludbrega jednoglasno je bez rasprave i to s 11 glasova „ZA“ donijelo Odluku o ustrojstvu i djelokrugu upravnih tijela Grada Ludbrega.**

(Odluka o ustrojstvu i djelokrugu upravnih tijela Grada Ludbrega, KLASA:024-04/22-01/02, URBROJ:2186-16-02/1-22-1 sastavni je dio ovog Zapisnika).

………………………….

**Točka 9.**

**Prijedlog Odluke** **o izmjenama i dopunama Odluke o koeficijentima za obračun plaće službenika i namještenika u upravnim tijelima Grada Ludbrega**

 Prijedlog Odluke o izmjenama i dopunama Odluke o koeficijentima za obračun plaće službenika i namještenika u upravnim tijelima Grada Ludbrega obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 U pojedinačnoj raspravi je sudjelovala vijećnica Marija Schubert.

 **Gradsko vijeće Grada Ludbrega jednoglasno je i to s 11 glasova „ZA“ donijelo Odluku o izmjenama i dopunama Odluke o koeficijentima za obračun plaće službenika i namještenika u upravnim tijelima Grada Ludbrega.**

(Odluka o izmjenama i dopunama Odluke o koeficijentima za obračun plaće službenika i namještenika u upravnim tijelima Grada Ludbrega,

KLASA:120-02/22-01/01, URBROJ:2186-16-02/1-22-1 sastavni je dio ovog Zapisnika).

………………………….

**Točka 10.**

**Prijedlog Odluke o stipendijama Grada Ludbrega**

 Prijedlog Odluke o stipendijama Grada Ludbrega obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 **Gradsko vijeće Grada Ludbrega** **jednoglasno je bez rasprave i to s 11 glasova „ZA“ donijelo Odluku o stipendijama Grada Ludbrega.**

(Odluka o stipendijama Grada Ludbrega,KLASA:604-01/22-01/01, URBROJ:2186-16-02/1-22-1 sastavni je dio ovog Zapisnika).

………………………….

**Točka 11.**

**Prijedlog** **Odluke o osnivanju Savjeta za zaštitu potrošača javnih usluga Grada Ludbrega**

 Prijedlog Odluke o osnivanju Savjeta za zaštitu potrošača javnih usluga Grada Ludbrega obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 **Gradsko vijeće Grada Ludbrega jednoglasno je bez rasprave i to s 11 glasova „ZA“ donijelo Odluku o osnivanju Savjeta za zaštitu potrošača javnih usluga Grada Ludbrega.**

(Odluka o osnivanju Savjeta za zaštitu potrošača javnih usluga Grada Ludbrega,

KLASA:337-01/22-01/02, URBROJ:2186-16-02/1-22-3 sastavni je dio ovog Zapisnika).

 /Nakon ove točke dnevnog reda predsjednik Gradskoga vijeća odredio je stanku u trajanju od 15 minuta/

 Nastavak sjednice u 19.14 sati.

………………………….

**Točka 12.**

**Prijedlog** **Zaključka o usvajanju Izvješća o provedbi Plana upravljanja imovinom u vlasništvu Grada Ludbrega za 2021. godinu**

 Prijedlog Zaključka o usvajanju Izvješća o provedbi Plana upravljanja imovinom u vlasništvu Grada Ludbrega za 2021. godinu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

 **Gradsko vijeće Grada Ludbrega jednoglasno je bez rasprave i to s 11 glasova „ZA“donijelo Zaključak o usvajanju Izvješća o provedbi Plana upravljanja imovinom u vlasništvu Grada Ludbrega za 2021. godinu.**

(Zaključak o usvajanju Izvješća o provedbi Plana upravljanja imovinom u vlasništvu Grada Ludbrega za 2021. godinu, KLASA:406-01/22-01/03, URBROJ:2186-16-02/1-22-2 te Izvješće sastavni su dio ovog Zapisnika).

………………………….

**Točka 13.**

**Prijedlog Odluke o donošenju Godišnjeg plana upravljanja imovinom u vlasništvu Grada Ludbrega za 2023. godinu**

 Prijedlog Odluke o donošenju Godišnjeg plana upravljanja imovinom u vlasništvu Grada Ludbrega za 2023. godinu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

 **Gradsko vijeće Grada Ludbrega jednoglasno je bez rasprave i to s 11 glasova „ZA“ donijelo Odluku o donošenju Godišnjeg plana upravljanja imovinom u vlasništvu Grada Ludbrega za 2023. godinu.**

(Odluka o donošenju Godišnjeg plana upravljanja imovinom u vlasništvu Grada Ludbrega za 2023. godinu, KLASA:406-01/22-01/03, URBROJ:2186-16-02/1-22-3 te Godišnji plan sastavni su dijelovi ovog Zapisnika).

………………………….

**Točka 14.**

**Prijedlog** **Odluke o kupnji poslovnih udjela u trgovačkom društvu Radio Ludbreg d.o.o.**

 Prijedlog Odluke o kupnji poslovnih udjela u trgovačkom društvu Radio Ludbreg d.o.o. obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 U pojedinačnoj raspravi sudjelovali su vijećnici Marija Schubert i Krešimir Horvat te gradonačelnik Dubravko Bilić. Replike na izlaganje su imali vijećnici Marija Schubert i Krešimir Horvat.

#  **Gradsko vijeće Grada Ludbrega je većinom glasova i to s 9 glasova „ZA“ i 2 glasa „SUZDRŽANA“ donijelo Odluku o kupnji poslovnih udjela u trgovačkom društvu Radio Ludbreg d.o.o.**

(Odluka o kupnji poslovnih udjela u trgovačkom društvu Radio Ludbreg d.o.o.,

KLASA:612-16/20-01/05, URBROJ:2186-16-02/1-22-4 sastavni je dio ovog Zapisnika).

………………………….

**Točka 15.**

**Prijedlog** **Odluke o kupnji teniske dvorane u Ludbregu**

Prijedlog Odluke o kupnji teniske dvorane u Ludbregu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

#  **Gradsko vijeće Grada Ludbrega** **jednoglasno je bez rasprave i to s 11 glasova „ZA“ donijelo Odluku o kupnji teniske dvorane u Ludbregu.**

(Odluka o kupnji teniske dvorane u Ludbregu, KLASA:944-06/22-01/01, URBROJ:2186-16-02/1-22-8 sastavni je dio ovog Zapisnika).

………………………….

**Točka 16.**

**Prijedlog Rješenja** **o prihvaćanju ponude za kupnju zemljišta u Ulici akademika Josipa Tišljara u Ludbregu**

 Prijedlog Rješenja o prihvaćanju ponude za kupnju zemljišta u Ulici akademika Josipa Tišljara u Ludbregu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

 U pojedinačnoj raspravi sudjelovala je vijećnica Marija Schubert.

#  **Gradsko vijeće Grada Ludbrega jednoglasno je i to s 11 glasova „ZA“ donijelo Rješenje o prihvaćanju ponude za kupnju zemljišta u Ulici akademika Josipa Tišljara u Ludbregu.**

(Rješenje o prihvaćanju ponude za kupnju zemljišta u Ulici akademika Josipa Tišljara u Ludbregu, KLASA:372-04/22-01/01, URBROJ:2186-16-02/1-22-2 sastavni je dio ovog Zapisnika).

………………………….

**Točka 17.**

**Prijedlog** **Rješenja o prihvaćanju ponude za kupnju zemljišta za izgradnju solarne elektrane u Ulici 5. studenog u Ludbregu**

 Prijedlog Rješenja o prihvaćanju ponude za kupnju zemljišta za izgradnju solarne elektrane u Ulici 5. studenog u Ludbregu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

U pojedinačnoj raspravi su sudjelovali vijećnici Marija Schubert, Krešimir Horvat i gradonačelnik Dubravko Bilić.

#  **Gradsko vijeće Grada Ludbrega** **jednoglasno je i to s 11 glasova „ZA“ donijelo Rješenje o prihvaćanju ponude za kupnju zemljišta za izgradnju solarne elektrane u Ulici 5. studenog u Ludbregu.**

(Rješenje o prihvaćanju ponude za kupnju zemljišta za izgradnju solarne elektrane u Ulici 5. studenog u Ludbregu, KLASA:944-06/22-01/01, URBROJ:2186-16-02/1-22-8 sastavni je dio ovog Zapisnika).

………………………

**Točka 18.**

**Prijedlog** **Zaključka o davanju prethodne suglasnosti na izmjene i dopune Statuta Dječjeg vrtića „Radost“ Ludbreg**

 Prijedlog Zaključka o davanju prethodne suglasnosti na izmjene i dopune Statuta Dječjeg vrtića „Radost“ Ludbreg obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 **Gradsko vijeće Grada Ludbrega jednoglasno je i to s 11 glasova „ZA“ donijelo Zaključak o davanju prethodne suglasnosti na izmjene i dopune Statuta Dječjeg vrtića „Radost“ Ludbreg.**

(Zaključak o davanju prethodne suglasnosti na izmjene i dopune Statuta Dječjeg vrtića „Radost“ Ludbreg KLASA:601-02/22-01/01, URBROJ:2186-16-02/1-22-2, sastavni je dio ovog Zapisnika).

..............................

 **Točka 19.**

**Razmatranje Izvještaja o radu i financijskih izvještaja za 2021. godinu:**

**a)Gradske knjižnice i čitaonice „Mladen Kerstner“ Ludbreg**

**b)Centra za kulturu i informiranje „Dragutin Novak“ Ludbreg**

**c)Dječjeg vrtića „Radost“ Ludbreg**

**d)Vatrogasne zajednice Grada Ludbrega**

**e)Turističke zajednice Grada Ludbrega**

**f) Zajednice tehničke kulture Grada Ludbrega**

**g)Zajednice športskih udruga Grada Ludbrega**

**h)Gradskog društva Crvenog križa Ludbreg**

 Predsjednik je napomenuo da će se po ovoj točci podnijeti objedinjeno obrazloženje svih izvještaja, nakon toga voditi objedinjena rasprava po svim podtočkama i na kraju obaviti pojedinačno glasanje o svakoj podtočki.

Izvještaj o radu i financijski izvještaj za 2021. godinu i to: Gradske knjižnice i čitaonice „Mladen Kerstner“ Ludbreg, Centra za kulturu i informiranje „Dragutin Novak“ Ludbreg, Dječjeg vrtića „Radost“ Ludbreg, Vatrogasne zajednice Grada Ludbrega, Turističke zajednice Grada Ludbrega, Zajednice tehničke kulture Grada Ludbrega, Zajednice športskih udruga Grada Ludbrega te Gradskog društva Crvenog križa Ludbreg podnio je gradonačelnik Grada Ludbreg Dubravko Bilić prema pisanim materijalima.

Rasprave po klubovima nije bilo.

U objedinjenoj i pojedinačnoj raspravi su sudjelovali vijećnici Krešimir Horvat i Marija Schubert.

 **Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o radu i financijski izvještaj Gradske knjižnice i čitaonice „Mladen Kerstner“ Ludbreg za 2021. godinu.**

(Zaključak o prihvaćanju Izvještaja o radu i financijskog izvještaja Gradske knjižnice i čitaonice „Mladen Kerstner“ Ludbreg za 2021. godinu KLASA: 402-03/22-01/07, URBROJ:2186-16-02/1-22-14 i Izvještaji sastavni su dijelovi ovog Zapisnika).

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o radu i financijski izvještaj Centra za kulturu i informiranje „Dragutin Novak“ Ludbreg za 2021. godinu.**

(Zaključak o prihvaćanju Izvještaja o radu i financijskog izvještaja Centra za kulturu i informiranje „Dragutin Novak“ Ludbreg za 2021. godinu KLASA:403-03/22-01/06, URBROJ:2186-16-02/1-22-9 i Izvještaji sastavni su dijelovi ovog Zapisnika).

**Gradsko vijeće Grada Ludbrega JEDNOGLASNO JE- s 11 glasova „ZA“ prihvatilo Godišnji izvještaj Dječjeg vrtića „Radost“ za pedagošku godinu 2020./21. te Izvještaj o poslovanju Dječjeg vrtića „Radost“ Ludbreg za 2021. godinu.**

(Zaključak o prihvaćanju Godišnjeg izvještaja Dječjeg vrtića „Radost“ za pedagošku godinu 2020./21. te Izvještaja o poslovanju Dječjeg vrtića „Radost“ Ludbreg za 2021. godinu KLASA:402-03/21-01/01, URBROJ:2186-16-02/1-22-30 i Izvještaji sastavni su dijelovi ovog Zapisnika).

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o radu i financijski izvještaj Vatrogasne zajednice Grada Ludbrega Ludbreg za 2021. godinu.**

(Zaključak o prihvaćanju Izvještaja o radu i financijskog izvještaja Vatrogasne zajednice Grada Ludbrega za 2021. godinu KLASA:402-03/22-01/09, URBROJ:2186-16-02/1-22-17 i Izvještaji sastavni su dio ovog Zapisnika).

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o radu i financijski izvještaj Turističke zajednice Grada Ludbrega za 2021. godinu.**

(Zaključak o prihvaćanju Izvještaja o radu i financijskog izvještaja Turističke zajednice Grada Ludbrega za 2021. godinu KLASA:402-03/22-01/08, URBROJ:2186-16-02/1-22-42 i Izvještaji sastavni su dijelovi ovog Zapisnika).

**Gradsko vijeće Grada Ludbrega JEDNOGLASNO JE i to s 11 glasova „ZA“ prihvatilo je Izvještaj o radu te Godišnji financijski izvještaj Zajednice tehničke kulture Grada Ludbrega za 2021. godinu.**

(Zaključak o prihvaćanju Izvještaja o radu Zajednice tehničke kulture Grada Ludbrega za 2021. godinu KLASA:402-03/22-01/11, URBROJ:2186-16-02/1-22-12 i Izvještaj sastavni su dijelovi ovog Zapisnika).

**Gradsko vijeće Grada Ludbrega** **VEĆINOM GLASOVA i to s 7 glasova „ZA“, 1 glas „PROTIV“ i 2 glasova „SUZDRŽANA“ prihvatilo je Izvještaj o financijskom poslovanju Zajednice športskih udruga Grada Ludbrega za 2021. godinu.**

(Zaključak o prihvaćanju Izvještaja o financijskom poslovanju Zajednice športskih udruga Grada Ludbrega za 2021. godinu KLASA:402-03/22-01/12, URBROJ:2186-16-02/1-22-8 i Izvještaj sastavni su dijelovi ovog Zapisnika).

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o radu i financijski izvještaj Gradskog društva Crvenog križa Ludbreg za 2021. godinu.**

(Zaključak o prihvaćanju Izvještaja o radu i financijskog izvještaja Gradskog društva Crvenog križa Ludbreg za 2021. godinu KLASA:402-03/22-01/10, URBROJ:2186-16-02/1-22-12 i Izvještaji sastavni su dijelovi ovog Zapisnika).

……………………….

**Točka 20.**

**Razmatranje Financijskih izvještaja za 2021. godinu**

**a) Lucera d.o.o.**

**b) Lukom d.o.o.**

Predsjednik je napomenuo da će se po ovoj točci podnijeti objedinjeno obrazloženje izvještaja, nakon toga će se voditi objedinjena rasprava po podtočkama i na kraju obaviti pojedinačno glasanje o svakoj podtočki.

Godišnji financijski izvještaj „Lucere“ d.o.o. za 2021. godinu te Godišnji financijski izvještaj Lukom-a d.o.o. za 2021. godinu obrazložio je gradonačelnik Grada Ludbreg Dubravko Bilić prema pisanim materijalima.

U pojedinačnoj raspravi su sudjelovali vijećnici Krešimir Horvat, Igor Franolić i Marija Schubert te gradonačelnik Grada Ludbrega g. Dubravko Bilić.

 **Gradsko vijeće Grada Ludbrega** **VEĆINOM GLASOVA i to s 8 glasova „ZA“ i 3 glasa „SUZDRŽANA“ donijelo je Zaključak o prihvaćanju Godišnjeg financijskog izvještaja „Lucere“ d.o.o. za 2021. godinu.**

(Zaključak o prihvaćanju Godišnjeg financijskog izvještaj „Lucera“ d.o.o. za 2021. godinu KLASA:400-05/22-01/06, URBROJ:2186-16-02/1-22-4 i Izvještaj sastavni su dio ovog Zapisnika).

 **Gradsko vijeće Grada Ludbrega je VEĆINOM GLASOVA i to s 1 glasom „ZA“, 7 glasova „SUZDRŽAN“ i 3 glasa „PROTIV“ donijelo Zaključak o neprihvaćanju Godišnjeg financijskog izvještaja „Lukom-a“ d.o.o. za 2021. godinu.**

(Zaključak o neprihvaćanju Godišnjeg financijskog izvještaja Lukom-a d.o.o. za 2021. godinu KLASA: 363-01/22-01/05, URBROJ: 2186-16-02/1-22-3 i Izvještaj sastavni su dio ovog Zapisnika).

……………………….

**Točka 21.**

**Izvješće o radu gradonačelnika za razdoblje siječanj –lipanj 2022. godine**

 Izvješće o radu gradonačelnika za razdoblje siječanj- lipanj 2022. godine obrazložio je gradonačelnik Grada Ludbrega Dubravko Bilić prema pisanim materijalima.

 **Gradsko vijeće Grada Ludbrega je, bez rasprave, VEĆINOM GLASOVA i to s 9 glasova „ZA“ i 2 glasa „SUZDRŽAN“ donijelo Zaključak o prihvaćanju Izvješća gradonačelnika o radu za razdoblje siječanj –lipanj 2022. godine.**

(Zaključak o prihvaćanju Izvješća gradonačelnika o radu za razdoblje siječanj – lipanj 2022. godine, KLASA:024-05/22-01/09, URBROJ:2186-16-02/1-21-2 i Izvješće o radu za razdoblje siječanj – lipanj 2022. godine KLASA:024-05/22-01/09, URBROJ:2186-16-01/1-22-1 sastavni su dijelovi ovog Zapisnika).

…………………………..

 Budući da je dnevni red sjednice Gradskog vijeća Grada Ludbrega iscrpljen, predsjednik Gradskog vijeća Grada Ludbrega Darko Jagić zaključio je sjednicu u 21:11 sati i zahvalio se svima na učešću, strpljenju i raspravama.

.

 D o v r š e n o !

ZAPISNIČAR: PREDSJEDNIK

 GRADSKOG VIJEĆA:

Tina Novak Darko Jagić